7 tassua ja Penny

Seitsemän tassua ja Penny on kirjasarja, jonka on luonut itävaltalainen Thomas Brezina. Osia kirjasarjassa on ilmestynyt saksaksi 37 kappaletta. Näistä 27 osaa on myös käännetty suomen kielelle.

 Juoni 

Tarina kertoo Penelope "Penny" Moosburgerista, joka on luonteeltaan temperamenttinen, rohkea ja eläinrakas. Moosburgerin perheeseen kuuluvat isä Matthias, äiti Margit, isoveli Kolumbus ja pikkuveli Romeo. He asuvat vanhassa sepän talossa laaksossa kaupungin ulkopuolella. Talon ensimmäinen kerros toimii lähinnä eläinlääkärin vastaanottona. Perheen taloudenhoitaja on erikoislaatuinen punkkari Ivan ja eläinlääkärin vastaanotolla auttaa taitava Elvis (oikea nimi Franz). Toisessa kerroksessa on keittiö ja olohuone sekä makuuhuoneet. Kolmas kerros on ainoastaan perheen lasten aluetta, johon aikuisilla on pääsy vain hätätapauksissa. Moosburgereiden piha-aitauksessa majailee muiden muassa kaksi aasia, kanoja, riikinkukkoja ja kaksi vuohta, jotka Pennyn isä on pelastanut teurastukselta. Pennyllä on kaksi koiraa: elokuvakoira Robin, jonka omistaja Susan halvaantui kuvauksissa, sekä temppelikoira Milli, joka heitettiin liikkuvasta autosta ja jonka Penny pelasti. Pennyllä menee koulussa hyvin, vaikka hän ei ole kovin suosittu. Matematiikka on Pennylle kuitenkin hyvin vaikeaa. Koirat tulevat hänen kanssaan kouluun, jonka aulassa ne odottavat kiltisti viltillä, jonka koulun talonmies on laittanut koiria varten. 

 Päähenkilöt 

 Penelope "Penny" Moosburger  
Penny on tarinan päähenkilö. Hän joutuu usein hankaluuksiin, joista kuitenkin selviää. Penny haluaa isona eläinlääkäriksi, kuten isänsä. Hän on jo ratkaissut monta eläimiin liittyvää pulmaa ja pelastanut samalla niiden henkiä. Pennyn paras ystävä on Ines, vaikka he ovat toistensa vastakohdat. Penny on pitkä ja vaaleahiuksinen. Hän käyttää t-paitoja ja farkkuja mukavuuden vuoksi eikä välitä muodista. Penny on ihastunut Elvikseen, joka tuntee samoin.  

 Matthias Moosburger  
Matthias on Pennyn, Romeon ja Kolumbuksen isä ja todella taitava ja tunnollinen eläinlääkäri. Hän pitää omaa vastaanottoaan kodin ensimmäisessä kerroksessa. Matthiaksella on apunaan Elvis, joka osaa käsitellä eläimiä taitavasti. Matthias on aamuäreä, mutta muuten todella maltillinen ja ystävällinen. Hän ei ymmärrä ihmisten tunteista paljonkaan ja kätkee omat surunsa hyvin. Vain silloin, kun lapset aiheuttavat hänelle isoja ongelmia, hänen otsasuonensa pullistuvat ja hän saattaa suuttua. Matthias ei osta vaatteita turhaan, koska hänen mielestään riittää, että ihmisellä on kolme paitaa ja kahdet housut. 

 Margit Moosburger  
Margit on Pennyn äiti, joka tutkii eläinten käyttäytymistä ja on usein työmatkoilla Afrikassa. Hän on luonteeltaan äärimmäisen tyyni ja hillitty eikä menetä malttiaan vaikeissakaan tilanteissa. Margit toimii tutkimustensa lisäksi miehensä avustajana vastaanotolla. 

 Kolumbus Moosburger  
Kolumbus on Pennyä kolme vuotta vanhempi isoveli ja oikea naistenmies. Hän on tunnettu siitä, että vaihtaa tyttöystävää joka viikko kuin paitaa. Kolumbus on samassa koulussa Pennyn kanssa. 

 Romeo Moosburger  
Romeo on Pennyn kahdeksanvuotias pikkuveli, joka aiheuttaa usein muille päänvaivaa alituisilla kepposillaan. Romeon suosikkeja ovat luksusravintolan salaiset ruokatilaukset, bussilla ajelu ympäri kaupunkia ja kauhuelokuvat. Kerran hän luuli jopa siskoaan kaameaksi tappajaksi. Romeolla on möreä ja matala ääni, jonka takia monet puhelimessa arvioivat hänet ikäistään vanhemmaksi.

 Elvis 
Elvis on muuttanut väliaikaisesti Moosburgereille asumaan, koska on huonoissa väleissä Saksassa asuvien vanhempiensa kanssa. Hänen oikea nimensä on Franz; lempinimi Elvis tulee laineesta, jonka hän kampaa aina hiuksiinsa. Elvis on ihastunut Pennyyn ja Penny tuntee samoin, mutta he eivät pidä siitä suurta ääntä. Pennyn ja Elviksen välit ovat olleet monesti koetuksella, mutta he ovat aina palanneet yhteen. Elvis on hyvätapainen ja jäntevä. Hän on kokoisekseen todella vahva. Elvis on myös Matthiaksen korvaamaton apu vastaanotolla, sillä hän tulee eläinten kanssa toimeen hyvin. Elvis on Ivanin hyvä ystävä. 

 Ivan 
Ivan on Moosburgerin perheen 26-vuotias taloudenhoitaja ja kokki. Ivan on punkkari, joka rakastaa nahkahousuja ja vaihtaa hiustyyliään joka kuukausi. Ivan on luonteeltaan ystävällinen ja hauska ja kohtelee Moosburgereita kunnioittavasti, mutta on samalla heidän hyvä ystävänsä. Ivan käy iltaisin "zombisafarilla" ja kuulee sitä kautta monenlaisia huhuja. Hänellä on kirjava ystäväpiiri ja hän saa yleensä lainaan auton kuin auton. Ivan laittaa mitä parhainta ruokaa ja on Moosburgereiden aarre. Hän asuu tehdashallin yläkerroksessa. Ivan aiheuttaa vieraissa usein ennakkoluuloja, mutta osoittaa aina olevansa kunnon kaveri. 

 Ines  
Ines on Pennyn paras ystävä. Hän on todellinen matematiikkanero, minkä vuoksi hän joskus kokeissa auttaa Pennyä, vaikka tytöt jäävät siitä usein kiinni. Ineksellä on ruskeat, kiharat hiukset ja ruskeat silmät. Vaikka hän on Pennyn täydellinen vastakohta myös luonteenpiirteiltään, makuasiat käyvät yksiin ja he ovat parhaat ystävykset. He istuvat koulussa vierekkäin, paitsi silloin harvoin kun ovat riidoissa.

 Robin ja Milli 
Robin on elokuvakoira ja osaa monenlaisia, käytännöllisiäkin temppuja. Robin pelkää vettä, koska ollessaan mukana elokuvan kuvauksissa sen entinen omistaja loukkaantui. Milli on diivamainen temppelikoiraneiti ja oikea ahmatti. Sarjan nimi "7 tassua ja Penny" juontuu Millin ja Robinin tassujen väristä: Robinilla on neljä valkoista tassua ja Millillä kolme valkoista yhden mustan lisäksi. Penny ei voisi elää ilman koiriaan Milliä ja Robinia. 

 Sarjan kirjat 
 # Suomenkielinen nimi Alkuperäinen nimi 1.  Koiranelämää Was ist schon ein Hundeleben?   2.  Myrskytuuli vaarassa Sturmwind darf nicht sterben  3.  Kamppailu vapaudesta Freiheit für einen Delfin   4.  Väärinkäsityksiä Lasst den Bären leben!  5.  Varokaa pyydyksiä Vorsicht Fallensteller! 6.  Kieroa peliä Rettet den Ponyhof 7.  Katalaa kemiaa Schluss mit Tierversuchen!  8.  Hyytävä seikkailu Robbenbaby in Gefahr  9.  Sikamainen juttu Ein Schwein zum Knutschen!  10.  Vaarallinen kevät Gefährlicher Frühling  11.  Täpäriä tilanteita Ein Pferd im Badezimmer   12.  Pikkuiset pulassa Drei Welpen und ein Baby   13.  Yhtä apinasirkusta So ein Affenzirkus  14.  Petolliset ystävät Falsche Freunde!   15.  Valaita ja valheita Eine Party für den Wal  16.  Salaperäinen ihailija Eine Katze namens Mozart  17.  Outoja sattumia Das verschwundene Tagebuch   18.  Uusi ihastus Eine coole Kuh   19.  Susimetsän salaisuus Mein Freund, der Wolf  20.  Heikomman puolella Gorilla mit Geheimnis   21.  Helliä tunteita Ein Fohlen-Frühling   22.  Kissapedot karkuteillä Brüder und andere Katastrophen   23.  Hulluttelevat pingviinit Vier ausgeflippte Pinguine   24.  Viidakon lait Löwenstarke Freundinnen   25.   Mikä mieletön perhe! Hilfe, meine Familie spinnt!  26.  Norsut koulunpenkillä Nachhilfe für Elefanten  27.   Ihastuneet koalat Verknallte Koalas  

 Lähteet 

 Aiheesta muualla 
 Kirjasarjan kotisivut  

Luokka:Nuortenkirjasarjat